KYK: Uber-bestuurder in VSA beken skuld op moorde | Netwerk24
08 Januarie 2019 12:39
'n Uber-bestuurder in Amerika wat daarvan aangekla word dat hy ses mense doodgeskiet het, het skuld beken.
Jason Dalton (48) het voorheen aangevoer die app het hom beveel om die mense te skiet waarna hy in Februarie 2016 op die groep in Michigan losgebrand het en vir sowat vyf uur aangehou skiet het. Twee mense is ook beseer.
In April 2016 het 'n regter beslis Dalton is verstandelik geskik om verhoor te word nadat psigiaters bevind het hy verstaan die aanklagte teen hom. Maar twee maande later het sy regsverteenwoordiger aangedui Dalton beplan om waansin as verweer te gebruik.
Ná sy skulderkenning Maandag het aanklaers gesê lewenslange tronkstraf staar hom in die gesig.
Dalton het vroeër 'n siviele eis teen Uber gebring en aangevoer wanneer hy 'n knoppie op sy foon druk, het 'n horingagtige beeskop van 'n duiwel verskyn wat sy liggaam oorgeneem het en hom beveel het om moord te pleeg.